PATVIRTINTA Šilalės r. Kaltinėnų Aleksandro Stulginskio gimnazijos direktoriaus 2022 m. vasario d.įsakymu Nr. -

**ŠILALĖS R. KALTINĖNŲ ALEKSANDRO STULGINSKIO GIMNAZIJOS 2022–2024 METŲ STRATEGINIS PLANAS**

**I SKYRIUS**

**ĮVADAS**

Šilalės r. Kaltinėnų Aleksandro Stulginskio gimnazijos strateginio plano tikslas – efektyviai planuoti ir tikslingai organizuoti, pasirinkti, vykdyti ir įsivertinti gimnazijos veiklą, telkti gimnazijos bendruomenę tobulinant mokymo(si) ir ugdymo(si) kaitos pokyčius, kurti saugią ir inovatyvią aplinką siekiant visų bendruomenės narių ūgties.

Gimnazija 2022–2024 metais planuoja pagrindinį dėmesį skirti šiems prioritetams: mokymosi pagalbos įvairių gebėjimų mokiniams stiprinimui, gimnazijos bendruomenės lyderystės gebėjimų ugdymui ir didinimui, įgyvendinant vadybinės veiklos pokyčius, pozityvios emocinės aplinkos, lemiančios gerą mokinių ir mokytojų savijautą gimnazijoje, kūrimą.

Įgyvendinus gimnazijos strateginį planą bus užtikrinta gimnazijos bendruomenės lūkesčius atitinkanti ikimokyklinio, priešmokyklinio, pradinio, pagrindinio, vidurinio ugdymo ir neformaliojo vaikų švietimo programų įgyvendinimo kokybė, švietimo pagalbos teikimas mokiniams, laiduojamas gimnazijai skiriamų mokymo lėšų, savivaldybės biudžeto lėšų tikslingas panaudojimas, augs gimnazijos veiklų kokybė, buriama aktyvi gimnazijos bendruomenė, telkiamos bendruomenės ir socialinių partnerių pastangos.

Šilalės r. Kaltinėnų Aleksandro Stulginskio gimnazijos 2022–2024 metų strateginis planas parengtas vadovaujantis Lietuvos Respublikos Švietimo įstatymu, Valstybinės Švietimo strategijos 2013–2022 metų nuostatomis, Lietuvos Respublikos švietimo, mokslo ir sporto ministerijos 2021–2023 metų strateginiu veiklos planu, Šilalės rajono savivaldybės 2020–2022 metų strateginiu veiklos planu, Geros mokyklos koncepcija, atsižvelgiant į gimnazijos bendruomenės poreikius ir gimnazijos veiklą kontroliuojančių institucijų nurodymus.

Rengiant šį planą atsižvelgta į gimnazijos socialinės aplinkos ypatumus, bendruomenės narių pasiūlymus bei turimus išteklius. Gimnazijos strateginį planą rengė darbo grupė, sudaryta gimnazijos direktoriaus 2021 m. lapkričio 30 d. įsakymu Nr. Į - 93.

**II SKYRIUS**

**GIMNAZIJOS PRISTATYMAS**

|  |  |
| --- | --- |
| Pavadinimas | Šilalės r. Kaltinėnų Aleksandro Stulginskio gimnazija |
| Steigėjas | Šilalės rajono savivaldybės taryba |
| Teisinė forma | Biudžetinė įstaiga |
| Teisinis statusas | Juridinis asmuo, kodas 190329256 |
| Tipas | Gimnazija |
| Paskirtis | Bendrosios paskirties mokykla |
| Mokomoji kalba | Lietuvių |
| Pagrindinė veiklos rūšis | Vidurinis ugdymas, kodas 85.31.20 |
| Vykdomos švietimo programos | Ikimokyklinio ugdymo, priešmokyklinio ugdymo, pradinio ugdymo, pagrindinio ugdymo, vidurinio ugdymo, neformaliojo vaikų švietimo programos |
| Įkūrimo data | 1890 m. |
| Adresas | Varnių g. 22, Kaltinėnai LT- 75451, Šilalės r. |
| Telefonai, el.p. | 8 449 57337, 8 445 57205, rastine.kaltinenai@gmail.com |

Tikslių duomenų apie mokyklos įsteigimą Kaltinėnuose nėra. Rašytiniuose šaltiniuose minima, kad nuo 1777 m. Kaltinėnuose pradėjo veikti parapinė, vėliau – 4 skyrių pradinė mokykla. 1944 metais įkurta progimnazija, 1948 metais ji pertvarkyta į septynmetę mokyklą. 1951 metų rudenį, atidarius aštuntą ir devintą klases, mokykla tapo vidurine. 1967 metais pastatytas naujas mokyklos pastatas ir 120 vietų bendrabutis. 1954 m. mokyklą baigė pirmoji abiturientų laida. 1999 metų gruodžio 20 d. mokyklai suteiktas Lietuvos Respublikos prezidento Aleksandro Stulginskio vardas. Akreditavus vidurinio ugdymo programą 2009 m. sausio 29 d. Šilalės rajono savivaldybės tarybos spendimu Nr. T 1-14, mokykla pertvarkyta į Šilalės r. Kaltinėnų Aleksandro Stulginskio gimnaziją.

Gimnazija turi savo himną, vėliavą, emblemą. Gimnazijoje vykdomos ikimokyklinio, priešmokyklinio, pradinio, pagrindinio, vidurinio ugdymo, neformaliojo vaikų švietimo programos. Aktyvi projektinė, prevencinė ir pažintinė veikla. Įdomi ir įvairiapusė neformaliojo švietimo programų pasiūla: kultūrinė, sportinė, meninė, pilietinio ir patriotinio ugdymo. Mokiniams pateikiama plati dalykų modulių, pasirenkamųjų dalykų pasiūla, jie gali rinktis vieną iš trijų užsienio kalbų. Visa tai leidžia praktiškai tenkinti mokinių ugdymosi poreikius. Gimnazijoje dirba kvalifikuoti mokytojai, taikomi įvairūs mokymo ir mokymosi metodai, vyrauja nuoširdūs, dalykiški, skatinantys bendravimą ir bendradarbiavimą bendruomenės narių tarpusavio santykiai. Gimnazijai išduotas leidimas higienos pasas. Visi gimnazijos pastatai ir aplinka atitinka bendrojo lavinimo mokyklai keliamus reikalavimus. Gimnazijos mokiniai kasmet dalyvauja olimpiadose, konkursuose, varžybose rajone ir šalyje, laimi jose prizines vietas. Siekdama įdomiau, turiningiau organizuoti ugdymo procesą gimnazija glaudžiai bendradarbiauja su socialiniais partneriais šalyje ir užsienyje: kultūros įstaigomis, profesinėmis ir aukštosiomis mokyklomis, verslo įmonėmis, rajono, šalies ir užsienio bendrojo lavinimo mokyklomis.

**III SKYRIUS**

**IŠORINĖ APLINKOS ANALIZĖ (PESTE)**

3.1. POLITINIAI–TEISINIAI VEIKSNIAI

Gimnazija funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Gimnazija savo veikloje vadovaujasi Lietuvos Respublikos konstitucija, Vaiko teisių konvencija, Lietuvos Respublikos Seimo, Vyriausybės, Švietimo, mokslo ir sporto ministerijos, Šilalės rajono savivaldybės tarybos sprendimais, Civiliniu kodeksu ir kitais teisės aktais, reglamentuojančiais mokyklų veiklą, gimnazijos nuostatais. Gimnazijos kaip savivaldybės biudžetinės įstaigos, teikiančios švietimo paslaugas, veikla yra priklausoma nuo šalyje ir rajono savivaldybėje formuojamos švietimo politikos. Svarbiausi valstybės švietimo politikos prioritetai apibrėžti šiuose dokumentuose: Valstybinė švietimo 2013–2022 metų strategija, kuri numato tokius prioritetus: veržlus, savarankiškas, atsakingai kuriantis valstybės ir pasaulio ateitį žmogus; nuolat reflektuojantys ir tobulėjantys profesionalūs mokytojai ir dėstytojai; įsivertinimu ir duomenų analize grįsta švietimo kultūra, užtikrinanti savivaldos, socialinių partnerių ir vadovų lyderystės darną. Valstybės pažangos strategija „Lietuvos pažangos strategija „Lietuva 2030“, kuri apibrėžia šias pagrindines pažangos kryptis: švari ir saugi aplinka; atviras, kūrybingas ir atsakingas žmogus; sumanus valdymas, sumani ekonomika, sumani visuomenė; Geros mokyklos koncepcija, pagal kurią gera mokykla – pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo(si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi. Trys galimos grėsmės – neaiškūs ir/ar visuomenei nepriimtini susitarimai švietimo klausimais; Vyriausybės delsimas vykdyti įsipareigojimus dėl mokytojų darbo apmokėjimo, ugdymo turinio atnaujinimo, mokinių pasiekimų gerinimo.

**3.2.** **EKONOMINIAI VEIKSNIAI**

Gimnazijos veikla yra finansuojama iš gimnazijai skirtų Mokymo lėšų, apskaičiuotų vadovaujantis Mokymo lėšų apskaičiavimo, paskirstymo ir panaudojimo tvarkos aprašu ir Šilalės rajono savivaldybės skirtomis lėšomis ugdymo aplinkai išlaikyti. Atskiros gimnazijos veiklos (projektai, programos ir pan.) gali būti finansuojamos ir iš ES fondų ar kitų šaltinių. Mažėjant mokinių skaičiui ypač trūksta lėšų ugdymo procesui organizuoti ir valdyti bei švietimo pagalbai, todėl svarbu, kad į šį aspektą būtų atsižvelgiama savivaldybei perskirstant Mokymo lėšas konkrečioms mokykloms. Savivaldybės skiriamų lėšų ugdymo aplinkai išlaikyti pakanka minimaliai. Gimnazijos bendruomenei keliamas uždavinys ieškoti daugiau rėmėjų, galinčių 2 procentų lėšas pervesti gimnazijai, pritraukti lėšų dalyvaujant įvairiuose finansuojamuose projektuose. Mokymo lėšos didėjo dėl bazinio dydžio, mokytojų koeficiento didinimo ir IKT lėšų skaitmeninio ugdymo plėtrai skyrimo.

Tiesioginę įtaką gimnazijos veiklai, tinkamoms darbo sąlygoms, funkcijų vykdymo kokybei daro šalies ekonominė padėtis, paslaugų brangimas.

3.3. SOCIALINIAI - DEMOGRAFINIAI VEIKSNIAI

Demografinės problemos – emigracija, gimstamumo mažėjimas, visuomenės senėjimas – svarbiausi tiesioginiai veiksniai, darantys įtaką mokinių skaičiaus gimnazijoje pokyčiams. Mokinių skaičiaus mažėjimo tendencija išliko šalyje bei Šilalės rajone. Gimnazijoje mokinių skaičius kinta mažėjimo linkme. Vidutiniškai 1–8 klasėse mokosi 20,25 mokinio, 1–4 gimnazijos klasėse – 22,75 mokiniai. 2014–2015 m. m. mokyklą mokėsi 343 mokiniai, 2015–2016 m. m. - 308 mokinių, 2016–2017 m. m - 309 mokiniai, 2017–2018 m. m. - 302 mokiniai, 2018–2019 m. m. – 303 mokiniai, 2019–2020 m. m. – 296 mokiniai, 2020–2021 m. m. – 278 mokiniai, 2021–2022 mokslo metais gimnazijoje mokosi 269 mokiniai. 2021–2022 m. m. gimnazijoje veikia ikimokyklinio ugdymo grupė 3–5 metų vaikams ir priešmokyklinio ugdymo grupė 5–6 metų vaikams. 2021–2022 m. m. gimnazijoje mokosi 10 specialiųjų poreikių mokinių.

Gyventojų emigracija didina vaikų, augančių be vieno iš tėvų skaičių. Ne visi mokinių tėvai įstengia visapusiškai pasirūpinti savo vaikais, stokoja žinių bei įgūdžių ugdant vaikų socialinius įgūdžius. Organizuojant ugdomąją veiklą gimnazijoje vis daugiau dėmesio skiriama patyčių, smurto, žalingų įpročių prevencijai, vaikų socializacijos programų rengimui ir įgyvendinimui.

Lyginant su 2019–2021 metais ženkliai pablogėję mokinių sveikatos rodikliai. Didžiausią procentą susirgimų tarpe sudaro: regos sutrikimai – 17,9 proc., širdies susirgimai – 3,7 proc., netaisyklinga laikysena – 7,9 proc., kvėpavimo takų – 3 proc., padidėjęs arterinis kraujospūdis – 0,7 proc., nervų – 1,4 proc., kaulų raumenų susirgimai – 4,4 proc., ir endokrininiai susirgimai (antsvoris) – 18,6 proc., nutukimas – 11,9 procentai.

Sveikatos gerinimui gimnazijoje būtina skirti ypatingą dėmesį, tęsti pradėtus darbus sveikatingumo srityse, įgyvendinti sveikatos stiprinimo programas, įtraukti į šią veiklą mokinių tėvus.

Gimnaziją lanko 201 mokinys, gyvenantis toliau negu 3 kilometrai nuo gimnazijos ir kiekvieną dieną yra pavežami į pamokas. Nemokamą maitinimą gaunančių mokinių skaičius 127.

3.4. TECHNOLOGINIAI VEIKSNIAI

Skaitmeninės technologijos vis labiau veikia mokymo ir mokymosi procesą gimnazijoje. IT skatina mokinius naudotis keliais informacijos šaltiniais, ugdo gebėjimą atrinkti, sisteminti svarbiausią informaciją, suteikia galimybę kuo įvairesnėmis formomis pateikti sukurtą produktą ar idėją. Kokybiškai besikeičiančios technologijos bei jų taikymo galimybės skatina ne tik plėtoti informacinių ir komunikacinių technologijų infrastruktūrą, bet ir tobulinti pedagogų skaitmeninių technologijų taikymo ugdymo procese gebėjimus. Vykdomų projektų dėka gerėja gimnazijos apsirūpinimas kompiuterine ir kita įranga. Visų mokyklos specialistų, mokytojų darbo vietos kompiuterizuotos. Mokomuosiuose kabinetuose veikia internetinis ryšys, galima naudoti multimedijos projektoriais, daugelyje kabinetų interaktyviomis lentomis ir interaktyviais ekranais. Biologijos ir chemijos pamokose galima naudotis 3D klase. Mokytojai ir mokiniai turi galimybę naudotis bevieliu internetu. Mokykloje įrengti du informacinių technologijų kabinetai. Mokykla turi įsigijusi robotikos rinkinius bei robotą androidą. Šiuo metu gimnazijoje ugdymo reikmėms naudojamas 81 kompiuteris, viso kompiuterizuotos 99 darbo vietos. Turima kompiuterinė technika reikalauja nuolatinio atnaujinimo bei papildymo. Gimnazijoje įdiegtas elektroninis dienynas. Naudojamasi mokinių ir pedagogų registrais, Nacionalinės švietimo akademijos sistema KELTAS, švietimo valdymo informacine sistema ŠVIS. Sukurta gimnazijos internetinė svetainė ([www.stulginskis.silale.lm.lt](http://www.stulginskis.silale.lm.lt)) kurioje talpinama informacija ir naujienos.

**IV SKYRIUS**

**VIDINĖ ANALIZĖ**

4.1. ORGANIZACINĖ STRUKTŪRA, ĮSTAIGOS VALDYMAS

1 pav. Gimnazijos valdymo struktūra

Gimnazijos direktorius ir direktoriaus pavaduotojai ugdymui yra skiriami įstatymų numatyta tvarka ir vykdo gimnazijos nuostatuose bei pareigybių aprašymuose numatytas funkcijas.

Gimnazijoje veikia šios savivaldos institucijos – gimnazijos taryba, mokytojų taryba, mokinių taryba, gimnazijos klasės mokinių tėvų savivalda, mokinių prezidentas. Finansines funkcijas atlieka gimnazijos buhalterija.

Savivaldos institucijų veikla, jos sudarymo struktūra ir sudėtis yra apibrėžta gimnazijos nuostatuose. Gimnazijoje veikia darbo taryba.

4.2. ŽMOGIŠKIEJI IŠTEKLIAI

* + 1. Ugdytiniai

Paskutinių trejų metų bendras mokinių skaičiaus pokytis (2 pav.).

2 pav. Mokinių kaita

2021 m. rugsėjo 1-ąją dieną gimnazijoje 1–8 klasėse ir 1–4 gimnazinėse klasėse mokosi 253 mokiniai. 16 vaikų ugdoma priešmokyklinėje, 20 vaikų ugdomi ikimokyklinio ugdymo grupėje. Šilalės r. Kaltinėnų Aleksandro Stulginskio gimnaziją lanko mokiniai iš Kaltinėnų, Bijotų, Bilionių, Palentinio, Upynos ir Šilalės kaimiškosios seniūnijų.

Atlikus mokinių pasiskirstymo analizę pagal amžių, galima teigti, kad 2021–2022 m. m. daugiausia gimnazijoje yra trylikamečių, keturiolikmečių ir aštuoniolikos metų amžiaus vaikų.

Mokykloje mokosi daugiau berniukų negu mergaičių: 51,3% berniukų, 48,7% mergaičių.

Per pastaruosius trejus mokslo metus specialiųjų poreikių mokių skaičius nekito : 2019–2020 m.m. – 11 mokiniai, 2020–2021 m. m. – 9 mokinių, 2021–2022 m. m. 10 mokinių.

Mokinių lankomumą gimnazijoje reglamentuoja gimnazijos direktoriaus įsakymu patvirtinta Mokinių pamokų lankomumo tvarka. Mokinių lankomumas žemesnėse klasėse yra geresnis nei vyresniųjų klasių mokinių. Lyginant praleistų pamokų skaičių su ankstesniais metais praleistų pamokų skaičiumi, mokiniai praleido mažiau, gali būti, kad tam įtakos turėjo paskelbtas karantinas Lietuvos teritorijoje. 2020–2021 mokslo metais padidėjo nepateisintų pamokų skaičius (2 lentelė). 1–4 gimnazijos klasėse didesnis yra ne tik vienam mokiniui per mokslo metus praleistų pamokų skaičius, bet ir nepateisintų pamokų skaičius, tėvams darosi sunkiau kontroliuoti mokinių lankomumą. Spręsdami lankomumo problemas klasių auklėtojai, socialinis pedagogas kalbasi su mokiniu, jo tėvais, išsiaiškina nelankymo priežastis. Esant reikalui, tėvai yra iškviečiami į mokyklą, mokinys svarstomas Vaiko gerovės komisijoje, bendradarbiaujama su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities Vaiko teisių apsaugos skyriaus specialistais. Informacija apie nelankančius mokinius pateikiama sistemoje NEMIS. Gimnazijoje skatinami mokiniai, kurie per pusmetį, mokslo metus nepraleidžia nė vienos pamokos.

Visų praleistų pamokų palyginimas (2 lentelė)

2 lentelė

|  |  |  |  |
| --- | --- | --- | --- |
|  | 2018–2019 m. m | 2019–2020 m. m | 2020–2021m.m. |
| Praleido | 19592 | 12022 | 9335 |
| Pateisino | 14817 | 8823 | 2433 |
| Pateisino dėl ligos | 11453 | 7736 | 3363 |
| Nepateisino | 4775 | 2516 | 5037 |

Mokinių pasiekimai

Per pastaruosius metus puikiai besimokančių mokinių skaičius išlieka stabilus. ( 3 pav.).

3 pav. Puikiai, labai gerai, gerai, patenkinamai ir nepatenkinamai besimokančių mokinių

kaita per 2017–2021 m.

Mokinių pažangumo vidurkis balais 5–8 ir 1–4 gimnazijos klasėse per trejus mokslo metus kito nežymiai. (3 lentelė).

3 lentelė

|  |  |  |
| --- | --- | --- |
| Mokslo metai | Pažangumo vidurkis balais  5–8 klasėse | Pažangumo vidurkis balais  1–4 gimnazijos klasėse |
| 2018–2019 m.m. | 7,57 | 7,19 |
| 2019–2020 m.m. | 7,54 | 7,05 |
| 2020–2021 m.m. | 7,68 | 7,56 |

2020–2021 m. m. IV gimnazijos klasėje mokėsi 18 abiturientų, visi sėkmingai išlaikė brandos egzaminus ir įgijo vidurinį išsilavinimą. Į aukštąsias universitetines mokyklas įstojo 7 (38,9%), kolegijas – 6 (33,3%), profesines mokyklas pasirinko 4 (22,2%) abiturientas, įsidarbino 1 (5,5%). Viena abiturientė gavo 100 balų įvertinimą iš lietuvių kalbos ir literatūros valstybinio brandos egzamino (toliau – VBE).

Gimnazijos mokinių, laikiusių 2020 m. ir 2021 m. VBE, vidutinių įvertinimų palyginimas su šalies ir rajono mokyklų vidutiniais VBE įvertinimais pagal dalykus (4 lentelė).

4 lentelė

|  |  |  |  |  |  |  |
| --- | --- | --- | --- | --- | --- | --- |
| Egzaminas | **2020 m.**  VBE vidutinių įvertinimų palyginimas pagal dalykus | | | **2021 m**. VBE vidutinių įvertinimų palyginimas pagal dalykus | | |
| **Mokykloje** | Rajone | Šalyje | **Mokykloje** | Rajone | Šalyje |
| Lietuvių kalbos ir literatūros | **47** | 40,31 | 44,27 | **45,85** | 45,21 | 46,38 |
| Matematikos | **25,75** | 21,83 | 26,72 | **29,75** | 32,28 | 35,24 |
| Anglų kalbos | **69,45** | 61,81 | 70,4 | **58,14** | 59,49 | 65,08 |
| Rusų kalbos | **-** |  |  | **-** | - | - |
| Biologijos | **48,5** | 43,6 | 54,96 | **61,75** | 51,59 | 54,51 |
| Chemijos | **-** |  |  | **65,33** | 70,67 | 51,36 |
| Fizikos | **17,5** | 28,52 | 46,39 | **19,75** | 26,71 | 47,1 |
| Istorijos | **58,6** | 52,26 | 53,81 | **34,33** | 51,67 | 48,83 |
| Geografijos | **56,4** | 42,23 | 47,17 | **-** | 41,61 | 45,85 |
| Informacinių technologijų | **69** | 33,89 | 46,85 | **19** | 47,5 | 47,69 |

VBE rezultatų palyginimas pagal įvertinimus 86-100 balų (5 lentelė).

5 lentelė

|  |  |  |  |  |  |  |
| --- | --- | --- | --- | --- | --- | --- |
| Dalykas | 2019 m.  Mokinių skaičius 23 | | 2020 m.  Mokinių skaičius 19 | | 2021 m.  Mokinių skaičius 18 | |
| Įvertinimai  86-100 | Iš jų 100  įvertinimas | Įvertinimai  86-100 | Iš jų 100  įvertinimas | Įvertinimai  86-100 | Iš jų 100  įvertinimas |
| Lietuvių kalba ir literatūra | 5 | - | 1 | - | 2 | 1 |
| Anglų kalba | 4 | 1 | 4 | 1 | 1 | - |
| Matematika | 3 | - | - | - | 1 | - |
| Biologija | 1 | - | - | - | 1 | - |
| Chemija | 1 | - | - | - | 1 | - |
| Fizika | - | - | - | - | - | - |
| Informacinės technologijos | 2 | 2 | - | - | - | - |
| Istorija | 1 | - | - | - | - | - |
| Geografija | 2 | - | - | - | - | - |
| Rusų kalba | - | - | - | - | - | - |

2020–2021 m. m. II gimnazijos klasėje mokėsi 22 mokiniai. Pagrindinio ugdymo pasiekimų patikrinime (toliau – PUPP) dalyvavo visi mokiniai. Lietuvių kalbos ir literatūros pagrindinio ugdymo pasiekimų patikrinimo balų vidurkis 6,81, matematikos – 6,63. III gimnazijos klasėje mokymąsi pagal vidurinio ugdymo programas tęsia 18 mokinių.

PUPP rezultatų palyginimas (6 lentelė).

6 lentelė

|  |  |  |  |
| --- | --- | --- | --- |
| Dalykas | 2019 m.  Mokinių skaičius 24 | 2020 m.  Mokinių skaičius 39 | 2021 m.  Mokinių skaičius 22 |
| Pasiekimų vidurkis | | |
| Lietuvių kalba ir literatūra | 7,13 | Nevyko dėl pandemijos | 6,81 |
| Matematika | 5,46 | Nevyko dėl pandemijos | 6,63 |

4.2.2. Pedagogai

Gimnazijoje dirba 36 mokytojai. Pagalbą mokiniams teikia specialusis pedagogas, logopedas, socialinis pedagogas, psichologas, mokytojo padėjėjai. Mokytojų kaita iki 2021 m. gimnazijoje buvo maža. Kaita dažniausiai vyko dėl mokytojų sulaukusių pensinio amžiaus.

Gimnazijoje dirba daug gerų ir kūrybingų mokytojų, kurie siekia tobulėti ir kelti savo kvalifikacinę kategoriją. Vyraujanti kvalifikacinė kategorija – vyresnysis mokytojas ir mokytojas metodininkas. Gimnazijoje dirba du mokytojai ekspertai.

Mokytojų išsilavinimas atitinka pedagoginiam darbui keliamus reikalavimus: visi mokytojai turi aukštąjį pedagoginį išsilavinimą, kai kurie gali mokyti kelis dalykus. Dauguma mokytojų turi didelę pedagoginio darbo patirtį: pedagoginio darbo stažo vidurkis yra daugiau kaip 27 metai. Mokytojų amžiaus vidurkis 52 metai. Pedagogai, turintys didesnį darbo stažą nei 15 metų, sudaro 67 procentus visų mokykloje dirbančių mokytojų.

Mokytojai tobulino savo kvalifikaciją vidutiniškai 2019 m. – 5 dienas, 2020 m. – 8 dienas, 2021 m. – 9 dienas per metus. Savo kvalifikaciją dažniausiai kelia Šilalės švietimo pagalbos tarnyboje, gimnazijoje organizuojamuose mokymuose, seminaruose.

4.2.3.Personalas

2021–2022 m. m. metais gimnazijoje dirba 26 aptarnaujančio personalo darbuotojai. Jų kaita labai nedidelė, 4 darbuotojų darbo stažas yra nuo 1 iki 5 metų; 5 darbuotojų darbo stažas nuo 5 iki 10 metų; 6 - nuo 10 iki 15 metų ir 11 darbuotojų darbo stažas nuo 15 ir daugiau metų. Darbuotojų amžiaus vidurkis – 53,3 metų.

**4.3. PLANAVIMO SISTEMA**

4.3.1. Gimnazija savo veiklą planuoja rengdama trejų metų strateginį veiklos planą, gimnazijos metinį veiklos planą, metinius ugdymo planus, metodinės tarybos, metodinių grupių, vaiko gerovės komisijos, mokytojų atestacijos komisijos planus, atsižvelgdama į įsivertinimo rezultatus. Remiantis šių dokumentų nuostatomis rengiami klasių auklėtojų veiklos planai, mokomųjų dalykų ilgalaikiai planai, pasirenkamųjų dalykų, dalykų modulių bei neformaliojo švietimo užsiėmimų programos, esant reikalui, individualios ugdymo programos. Ugdomąją veiklą gimnazija organizuoja rengdama pamokų ir neformaliojo švietimo užsiėmimų tvarkaraščius. Finansinę ir ūkinę veiklą gimnazija planuoja rengdama ugdymo proceso ir aplinkos išlaikymo, pastatų rekonstravimo, paramos lėšų ir kitas programas.

4.3.2. Vidaus darbo kontrolė. Gimnazijoje vykdoma ugdomosios veiklos priežiūra: stebimos mokytojų pamokos, aptariami stiprieji ir tobulintini veiklos aspektai, kasmet mokytojai ir vadovai įsivertina savo veiklą. Gimnazijos finansinė veikla kontroliuojama vadovaujantis patvirtintomis finansų kontrolės taisyklėmis.

**4.4. FINANSINIAI IŠTEKLIAI**

Gimnazijai skirtų lėšų panaudojimas (7 lentelė):

7 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Metai | MK lėšos (Lt) | | | | | | | Aplinkos lėšos (Lt) |
| Iš viso | Mokytojų atlyginimai | Moky-tojų kvalifi-kacija | Paslaugos (pažintinė veikla) | Mokymo priemonės, vadovėliai | Ilgalaikis  materialus turtas | IKT |
| 2019 | 549238 | DU-529261  Sodra – 7659 | 1994 | 1010 | 5483 | 2030 | 1801 | 306757 |
| 2020 | 552706 | DU-532655  Sodra – 8286 | 697 | 1168 | 2998 | - | 6902 | 337358 |
| 2021 | 548638 | DU-529559  Sodra – 7364 | 2353 | 1278 | 6288 | - | 1797 | 325986 |

Gimnazija tvarko apskaitą, rengia ir teikia finansinius bei biudžeto ataskaitų rinkinius vadovaudamasi Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Lietuvos Respublikos biudžeto sandoros įstatymu, Lietuvos Respublikos Finansų ministerijos nustatytomis buhalterinės apskaitos organizavimo taisyklėmis, kitais teisės aktais, Lietuvos Respublikos Švietimo mokslo ir sporto ministro įsakymais, gimnazijos direktoriaus įsakymais ir kitais raštiškais nurodymais.

Naudojama apskaitos tvarkymo informacinė sistema NEVDA (piniginės lėšos bankuose, kasoje bei biudžetiniai asignavimai, atsiskaitymas su atskaitingais asmenimis, turtas, atsargos, gautinos ir mokėtinos sumos, finansavimo sumos, pajamos ir sąnaudos) ir mechaninis būdas.

Gimnazijos apskaitą vykdo vyriausiasis buhalteris ir buhalteris. Jų pareigybių aprašymus tvirtina gimnazijos direktorius.

**4.5. GIMNAZIJOS VEIKLA**

4.5.1. Gimnazijos veikla. Teikdama ikimokyklinio, priešmokyklinio, pradinio, pagrindinio ugdymo ir vidurinio ugdymo programas, gimnazija atsižvelgia į mokinių bei jų tėvų poreikius ir interesus, sudaro galimybes gilinti žinias, plėtoti kūrybiškumą ir saviraišką per neformaliojo švietimo užsiėmimus, pasirenkamuosius dalykus, dalykų modulius, projektinę veiklą.

4.5.2. Gimnazijoje siekiama sudaryti kuo palankesnes sąlygas mokiniams siekti geresnių mokymosi rezultatų. Kasmet organizuojamas dalykinių olimpiadų mokyklinis etapas, vyksta įvairūs konkursai, projektai, kuriuose dalyvauja ne tik mūsų gimnazijos, bet ir kitų rajono mokyklų mokiniai. Geriausi mokiniai atstovauja gimnazijai rajone ar šalyje organizuojamuose renginiuose, varžybose.

4.5.3. Gimnazijos veiklos įsivertinimą vykdo Gimnazijos veiklos kokybės įsivertinimo grupė, kuriai vadovauja direktoriaus pavaduotoja ugdymui, atlieka organizacinį darbą, rengia metinį įsivertinimo planą, inicijuoja ir organizuoja kasmetinį plačiojo ir giluminio įsivertinimo atlikimą. Veiklos kokybės įsivertinimo grupė renkama gimnazijos mokytojų taryboje. Įsivertinimas atliekamas vadovaujantis Mokyklos, įgyvendinančios bendrojo ugdymo programas, veiklos kokybės įsivertinimo metodika (Lietuvos Respublikos švietimo ir mokslo ministro 2016 m. kovo 29 d .įsakymas Nr. V-267). Įsivertinimo procese dalyvauja visi mokytojai, 5–8 ir I–IV gimnazinių klasių mokiniai, dauguma tėvų. Įsivertinimo rezultatai pristatomi ir analizuojami gimnazijos mokytojų tarybos posėdyje, skelbiami gimnazijos interneto svetainėje, naudojami gimnazijos veiklos kokybės kaitai analizuoti, metinei veiklos programai rengti.

**V SKYRIUS**

**SSGG ANALIZĖS SUVESTINĖ**

|  |  |
| --- | --- |
| **Stipriosios pusės**   1. Pakankama vadovų vadybinė, mokytojų pedagoginė bei dalykinė kompetencija. 2. Aiškus gimnazijos kaip organizacijos pažangos siekis. 3. Geri partnerystės ryšiai, bendradarbiavimas ir projektų veikla. 4. Sudaromos galimybės mokytis įvairių ugdymo(si) poreikių turintiems mokiniams. 5. Kryptinga pagalba planuojant karjerą. 6. Jauki, svetinga gimnazijos aplinka . 7. Tradicijų kūrimas ir puoselėjimas. | **Silpnosios pusės**   1. Mokiniams trūksta savarankiško mokymosi įgūdžių. 2. Prevencinis darbas ne visada duoda siekiamų rezultatų. 3. Nepakankamai nuoseklus ir kryptingas bendradarbiavimas su tėvais, jų pedagoginis švietimas. 4. Nepakankama dalies mokinių mokymosi motyvacija. 5. Nesugebėjimas mokytojui prisitaikyti prie šios dienos mokinio lūkesčių. |
| **Galimybės**   1. Stiprinti kolegialaus grįžtamojo ryšio kultūrą. 2. Atsakomybės už mokinių mokymąsi dalijimasis su tėvais, tėvų pedagoginio švietimo stiprinimas. 3. Efektyvesnis lyderystės delegavimas. 4. Rėmėjų, partnerių paieškos plėtra. 5. Ugdymo proceso modernizavimas naudojant naujausias mokymo priemones. 6. Gabių mokinių atpažinimo ir ugdymo sistemos tobulinimas. | **Grėsmės**   1. Mokinių skaičiaus mažėjimas. 2. Mažėjantis mokytojų darbo krūvis bei darbo užmokestis, galimas darbo praradimas. 3. Silpnėjanti mokinių mokymosi motyvacija dėl stiprėjančių išorės faktorių (socialiai remtinos šeimos, nepriteklius šeimose, tėvų užimtumas, tėvų gyvenamoji vieta užsienyje ir t.t.). 4. Nepakankamas finansavimas. 5. Prastėjanti mokinių sveikata. |

**VI SKYRIUS**

**GIMNAZIJOS STRATEGIJA**

**MISIJA.** Ilgoji gimnazija teikianti kokybišką ikimokyklinį, priešmokyklinį, pradinį, pagrindinį, vidurinį išsilavinimą ir neformalųjį švietimą, skatinanti saviraišką, iniciatyvumą, ugdanti socialinę ir moralinę asmenybės brandą besikeičiančioje visuomenėje.

**VIZIJA.** Atvira kaitai, nuolat besimokanti, bendradarbiaujanti, sudaranti plačias galimybes saviraiškai, kurianti saugią, jaukią, modernią mokymo(si) aplinką ugdymo įstaiga, kurioje dirba nuolat tobulėjantys ir kūrybiškai organizuojantys ugdymo procesą, atsižvelgiant į kiekvieno mokinio individualumą, mokytojai, ugdomi atsakingi pilietiški, sąžiningi ir siekiantys asmeninės pažangos mokiniai.

**FILOSOFIJA.** Gimnazija savo veikloje remiasi nuoseklumo, humaniškumo, demokratiškumo, bendradarbiavimo, atvirumo ir atsinaujinimo principais.

**VERTYBĖS.** Pagrindinės vertybinės nuostatos – kūrybiškumas, darbštumas, pareigingumas, pasitikėjimas, sąžiningumas, pilietiškumas, žmogaus teisių ir laisvių tolerancija.

**PRIORITETAI.**

1.1.Tobulinti gimnazijos ugdymo proceso organizavimą, siekiant užtikrinti individualią mokinių pažangą ir didinti mokinio atsakomybę už savo akademinius pasiekimus, pažangą ir elgesį.

* 1. Kurti saugią ir inovatyvią ugdymosi aplinką, užtikrinančią ugdymosi sėkmę, kokybę.

1.3.Užtikrinti asmenybės ūgtį, stiprinant ryšius su rajono švietimo įstaigomis, socialiniais parteriais, ugdant mokinių bendrąsias kompetencijas.

**VII SKYRIUS**

**STRATEGINIS TIKSLAS IR UŽDAVINIAI**

**Strateginis tikslas**. Veiksmingas kokybiško ugdymo(si) užtikrinimas.

**Uždaviniai:**

1. Siekti kokybiško ugdymo(si) ir kiekvieno mokinio ūgties, nuosekliai diferencijuojant ir integruojant ugdymo turinį, atsižvelgiant į individualius mokinių gebėjimus.

2. Stiprinti gimnazijos mokytojų, pagalbos mokiniui specialistų bendradarbiavimą, teikiant mokiniams kolegialų grįžtamąjį ryšį.

3. Plėtoti įsivertinimu ir duomenų analize grįstą švietimo vadybą.

4. Kurti šiuolaikišką, saugią, bendruomenės poreikius atitinkančią ugdymo(si) aplinką.

**VIII SKYRIUS**

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

1 uždavinys. Siekti kokybiško ugdymo(si) ir kiekvieno mokinio ūgties, nuosekliai diferencijuojant ir integruojant ugdymo turinį, atsižvelgiant į individualius mokinių gebėjimus.

|  |  |  |  |  |
| --- | --- | --- | --- | --- |
| *Įgyvendinimo priemonės* | *Įgyvendinimo terminai* | *Atsakingi asmenys* | *Laukiamas rezultatas* | *Lėšos* |
| 1.1. Mokinių pažangos matavimas, analizavimas ir analizės duomenų panaudojimas asmeninės mokinių pažangos augimui. | 2022–2024 | Gimnazijos vadovai, mokytojai, pagalbos specialistai | Visi mokiniai yra pažangūs. Ugdymo turinys maksimaliai diferencijuotas ir individualizuotas atsižvelgiant į mokinių gebėjimus ir poreikius. Sudarytas mokytojų  konsultacijų grafikas, organizuoti įvairių dalykų moduliai gabiems ir sunkumų turintiems mokiniams. | Mokymo lėšos  Žmogiškieji ištekliai |
| 1.2. Mokinių mokėjimo mokytis kompetencijos stiprinimas. | 2022–2024 | Mokytojai, auklėtojai, metodinių grupių pirmininkai, pagalbos mokiniui specialistai | Mokiniai geba išsikelti mokymosi tikslus, planuoti mokymąsi, vertinti ir įsivertinti savo asmeninę pažangą. | Žmogiškieji ištekliai |
| 1.3. Gimnazijos pagalbos mokiniui specialistų pagalbos teikimas | 2022–2024 | Pagalbos mokiniui specialistai, Vaiko gerovės komisija | Gimnazijoje teikiama tikslinga ir savalaikė pagalba mokiniams, tėvams, mokytojams dėl mokymosi, emocijų bei elgesio sunkumų. Visi mokiniai, turintys specialiųjų ugdymo(si) poreikių, yra pažangūs. | Mokymo lėšos |
| 1.4. Sistemos darbui su gabiais mokiniais tobulinimas. | 2022–2024 | Gimnazijos vadovai, metodinės tarybos nariai, mokytojai | 90 proc. mokytojų geba atpažinti ir kryptingai dirbti su gabiais mokiniais.  Dalykų modulių  ir pasirenkamųjų dalykų pasiūla atitinka mokinių poreikius. | Mokymo lėšos,  žmogiškieji ištekliai |
| 1.5. Ugdymo karjerai veiklų įgyvendinimas | 2022–2024 | Ugdymo karjerai specialistas, klasių auklėtojai, dalykų mokytojai, socialinė pedagogė, psichologė | Ugdymo karjeros programa integruota į mokomuosius dalykus. Vykdomas mokinių informavimas, konsultavimas ugdymo karjerai klausimais. 1-2 kartus per mokslo metus tiriami mokinių poreikiai. Vykdomi profesinio veiklinimo vizitai. 90 proc. mokinių susipažinę su tolimesnės savo karjeros galimybėmis. | Mokymo lėšos, socialinių partnerių lėšos |

2 uždavinys. Stiprinti gimnazijos mokytojų, pagalbos mokiniui specialistų bendradarbiavimą, teikiant mokiniams kolegialų grįžtamąjį ryšį.

|  |  |  |  |  |
| --- | --- | --- | --- | --- |
| *Įgyvendinimo priemonės* | *Įgyvendinimo terminai* | *Atsakingi asmenys* | *Laukiamas rezultatas* | *Lėšos* |
| 2.1. Kvalifikacijos poreikio nustatymas ir sistemingas, tikslingas  darbuotojų kvalifikacijos kėlimas plėtojant šiuolaikinio mokytojo,  gimnazijos vadovų bendrąsias ir profesines kompetencijas | 2022–2024 | Gimnazijos vadovai, metodinės tarybos nariai | Kiekvienas mokytojas kasmet kelia kvalifikaciją ne mažiau 5 dienas per mokslo metus. Gimnazijoje parengta ir įgyvendinama ,,Mokytojų, pagalbos mokiniui specialistų ir vadovų kvalifikacijos tobulinimo programa”. | Žmogiškieji ištekliai. |
| 2.2. Kolegialaus grįžtamojo ryšio taikymas pamokos kokybei tobulinti. | 2022–2024 | Gimnazijos vadovai, metodinės grupės, mokytojai | Mokytojų bendradarbiavimas skatins susitarimų tvarumą. Dalysis gerąja darbo patirtimi, stebės atviras pamokas, reflektuos apie pamokos kokybės tobulinimą. Kiekvienais mokslo metais 80 proc. mokytojų praves po 1–2 atviras pamokas. | Žmogiškieji ištekliai. |
| 2.3. Mokytojų veiklos savianalizė | 2022–2024 | Mokytojai, gimnazijos vadovai | Mokytojai kasmet analizuoja savo pedagoginę veiklą, numato tobulintinas veiklos sritis. | Žmogiškieji ištekliai |
| 2.4. Komandinio mokymo organizavimas, skatinant mokytojų lyderystę, atvirumą pokyčiams, gebėjimą būti atsakingais  mokinių mokymosi vadybininkais | 2022–2024 | Gimnazijos vadovai, metodinės tarybos nariai, mokytojai | Gimnazijoje kasmet organizuojami 1–2 seminarai mokytojų ir vadovų komandoms, atsižvelgiant į reikalavimus šiuolaikiniam mokytojui, šiuolaikinei pamokai. | Mokymo lėšos |

3. uždavinys. Plėtoti įsivertinimu ir duomenų analize grįstą švietimo kultūrą

|  |  |  |  |  |
| --- | --- | --- | --- | --- |
| *Įgyvendinimo priemonės* | *Įgyvendinimo terminai* | *Atsakingi asmenys* | *Laukiamas rezultatas* | *Lėšos* |
| 3.1. Stiprinti lyderystės kultūrą gimnazijos bendruomenėje, aktyvinant gimnazijos savivaldos organizacijų veiklą skatinant pilietiškumą ugdančias iniciatyvas | 2022–2024 | Gimnazijos vadovai | Gimnazijos savivaldos institucijos dalyvauja priimant sprendimus, darančius įtaką gimnazijos kokybės kultūrai, aktyviai dalyvaujama pilietinėse veiklose. | Mokymo lėšos, žmogiškieji ištekliai |
| 3.2. Vykdyti ugdymo kokybės tyrimus. | 2022–2024 | Gimnazijos vadovai, metodinių grupių pirmininkai, VKĮ grupė, mokytojai | 95 proc. mokytojų dalyvauja gimnazijos kokybės įsivertinime, geba atlikti statistinę ir kitą analizę, numatyti tobulėjimo kryptis. | Žmogiškieji ištekliai |
| 3.3. Vykdyti prevencines veiklas, užtikrinančias psichologiškai ir fiziškai sveiką aplinką | 2022–2024 | Gimnazijos vadovai, specialistai, VGK, klasių auklėtojai, mokytojai | Sėkmingai įgyvendinamos 3-4 prevencinės programos (sveikos gyvensenos, smurto, patyčių ir kt). Gimnazijos bendruomenės nariai jaučiasi saugūs, elgiasi vienas su kitu pagarbiai. Tėvai pasitiki mokykla. | Mokymo lėšos |
| 3.4. Mokinių, tėvų, partnerių iniciatyvų skatinimas švietimo turinio įvairovei užtikrinti | 2022–2024 | Gimnazijos vadovai, gimnazijos taryba, mokinių taryba | Tėvai, socialiniai partneriai dalyvauja ugdymo karjerai renginiuose, pvz. ,,Profesijų diena“, skaito paskaitas per klasių valandėles, dalyvauja integruotose pamokose. Ugdymo procesas organizuojamas netradicinėse, edukacinėse aplinkose. | Žmogiškieji ištekliai |

4. uždavinys. Kurti šiuolaikišką, saugią, bendruomenės poreikius atitinkančią ugdymo(si) aplinką

|  |  |  |  |  |
| --- | --- | --- | --- | --- |
| *Įgyvendinimo priemonės* | *Įgyvendinimo terminai* | *Atsakingi asmenys* | *Laukiamas rezultatas* | *Lėšos* |
| 4.1. Ugdymo procese diegti naujas skaitmenines mokymo(si) priemones | 2022–2024 | Gimnazijos vadovai, metodinės tarybos nariai, mokytojai | Mokymo procesas įtraukiantis kiekvieną mokinį. Efektyvios mokymosi laiko sąnaudos. Naudojamos įvairios mokymosi programos. | Mokymo lėšos, projektų lėšos |
| 4.2. Kabinetų atnaujinimas ir modernizavimas, koridorių erdvių pritaikymas edukacijai | 2022–2024 | Gimnazijos direktorius | Mokymosi aplinka atitinka šiuolaikinės, geros mokyklos reikalavimus. | Savivaldybės lėšos, paramos lėšos |
| 4.3. Mokyklos sanitarinių mazgų atnaujinimas | 2022–2024 | Gimnazijos direktorius | Saugi, švari, estetiška aplinka. Atnaujinti sanitariniai mazgai mokykloje. | Savivaldybės lėšos |
| 4.4. Gimnazijos pastatų vidaus patalpų renovacija | 2022–2024 | Gimnazijos direktorius | Užtikrintos saugios, šiuolaikiškos, estetiškos mokymosi ir darbo sąlygos. | Projektų lėšos, savivaldybės lėšos |

**IX SKYRIUS**

**STRATEGINIO PLANO ĮGYVENDINIMO PRIEŽIŪRA IR VERTINIMAS**

Strateginį planą rengia gimnazijos direktoriaus įsakymu patvirtinta strateginio plano rengimo grupė. Plano projektą grupė pristato gimnazijos bendruomenei, gimnazijos tarybai. Įgyvendinti strateginį planą įtraukiama visa gimnazijos bendruomenė. Strateginio plano įgyvendinimo stebėsena atliekama viso proceso metu ir visais lygiais. Strateginio plano darbo grupė kiekvienais metais sausio mėnesį pristato ataskaitą apie plano vykdymą. Strateginio plano neatsiejama dalis yra metinio veiklos plano įgyvendinimas. Kiekvienų metų gimnazijos veiklos plano tikslai orientuojami į strateginius tikslus. Gimnazijos direktorius stebi ir įvertina, ar gimnazija įgyvendina strateginius tikslus ir programas, ar darbuotojai įvykdė iškeltus uždavinius, ar vykdomų programų priemonės yra efektyvios, ar inicijuojamas strateginio plano patikslinimas. Ataskaita pildoma pagal „Strateginių tikslų pasiekimo lygio analizės“ lentelę:

**Strateginių tikslų pasiekimo lygio analizė**

|  |  |  |  |  |  |
| --- | --- | --- | --- | --- | --- |
| Eil. Nr. | Tikslai, uždaviniai | Buvusi situacija | Planuotas pasiekimas | Pasiektas rezultatas | Pastabos |
|  |  |  |  |  |  |

Gauti rezultatai yra aptariami gimnazijos taryboje, tėvų susirinkime, Metodinėje taryboje, Mokytojų taryboje ir mokinių savivaldoje. Aptarus yra pritariama ir/ar koreguojama, sutariama dėl išvadų. Ataskaita pateikiama visai gimnazijos bendruomenei interneto svetainėje. Plano darbų stebėseną padeda įgyvendinti visi gimnazijos vadovai. Pasibaigus vertinimo procesui, bet kurios savivaldos iniciatyva gali būti tikslinamas strateginio plano turinys. Už strateginio plano įgyvendinamų veiklų priežiūrą yra atsakingi šią veiklą įgyvendinantys bendruomenės nariai bei atsakingas gimnazijos vadovas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Kaltinėnų Aleksandro Stulginskio gimnazijos

tarybos 2022 m. sausio 24 d. posėdyje

(protokolo Nr.1)

PRITARTA

Šilalės rajono savivaldybės administracijos

direktoriaus 2022 m. vasario 2 d.

įsakymu Nr. DĮV-84